NaiveNeuron/SloPal huggingface dataset:
Poliačik, Martin, poslanec NR SR (2015-09-22):
Eugen, ďakujem veľmi pekne za podporu. Ono všeobecne myslím, že choroba častokrát nášho legislatívneho procesu je, že nemáme dáta, ktoré by nám vysvetlili, na základe čoho je potrebná zmena. Lebo častokrát sem prídu jednoducho návrhy, že sa ide niečo niekam namontovať, niečo sa ide merať, niečo sa ide odovzdávať, majú si vypisovať tlačivá, majú sa odovzdávať údaje, majú sa prepájať databázy, ale častokrát chýba nejaká základná informácia, nejaké základné dáta, že na základe čoho sme prišli na to, že to vôbec potrebujeme. A potom je úplne oprávnené sa domnievať, že je potrebné spraviť niekde nejaký kšeft. Že je potrebné jednoducho niekde predať nejakých pár čipov, nejakých pár čidiel, že je treba skomplikovať autoškolám život a že tá potreba viacej vychádza z toho, aby sa vykazovala činnosť a vykazovali minuté peniaze, než by vychádzala z reálnej potreby praxe. A k pánovi Martvoňovi. Pán Martvoň, my všetci dobre vieme z médií, počty vašich priznaných partneriek, takže vieme aj, ako to vyzerá s vašou orientáciou. Ale predsa len, ten Alojz môže byť bodom zlomu aj vo vašom živote. Pekný deň.
Vašečka, Richard, poslanec NR SR (2014-06-04):
Ďakujem. Ja len chcem poprosiť, aby v pozmeňujúcom návrhu, ktorý som dával a ktorý má teda tri body, sa o každom z tých troch bodov hlasovalo samostatne. Ďakujem.
Pčolinský Peter, podpredseda NR SR (2022-12-07):
Pán poslanec Nemky!
Zimenová, Zuzana, poslankyňa NR SR (2018-05-23):
Tretia poznámka. Tento infringement prebieha ako tzv. black box. Nikto z nás nemá o ňom informácie. Všetko to, čo som o ňom povedala, som čerpala zo správy verejnej ochrankyne práv. Je to verejne dostupné a v tejto sále to odznelo včera. Po štvrté. Naozaj ma netrápi bezlepkový chlebík v materských školách. Trápi ma náš systém vzdelávací, ktorý nepodporuje začleňovanie detí so zdravotným znevýhodnením do materských škôl a základných škôl. Hovorila som o systémových chybách. Po štvrté. Obviňovať práve mňa, pani komisárka, že nepoznám rezortné predpisy je dosť tenký ľad. Venujem sa tomu naozaj veľmi dlho a rozumiem tomu, ak by aj vám unikli nejaké predpisy v tejto oblasti, lebo ste svojím spôsobom úplne z inej oblasti odborníčka, takže buďte, prosím, trošičku opatrnejšia pri takýchto tvrdeniach. A ako som porušila vaše práva, pani komisárka? Toto mi naozaj nie je jasné. Ja som v celom svojom príspevku nepovedala jednu invektívu, jedno, jedno slovo, ktoré by nepatrilo na pôdu parlamentu. Boli to vecné pripomienky. Za tým si stojím a vyprosujem si, aby ste ma vy označovali za osobu, ktorá porušila vaše práva alebo sa dotkla vašej osoby. Naozaj máme z toho záznam a zápis, nie je tomu tak.
Cmorej, Peter, poslanec NR SR (2023-02-07):
Ďakujem pekne za slovo, pán predseda. Chcem poprosiť o opravu hlasovania. Pri tlači 1361, hlasovanie číslo 96 som mal v úmysle hlasovať za, aj som zákon chválil v rozprave, ale hlasovacie zariadenie ma vykázalo, že som bol proti. Ďakujem.
Pčolinský, Peter, podpredseda NR SR (2022-10-20):
Ďakujem pekne. Prerušujem rokovanie o tomto bode programu. A pokračujeme druhým čítaním o návrhu na vyslovenie súhlasu Národnej rady Slovenskej republiky s Dohodou o ochrane investícií medzi Európskou úniou a jej členskými štátmi na jednej strane a Vietnamskou socialistickou republikou na strane druhej. Návrh vlády má tlač 1116. Prosím ministra financií Igora Matoviča, aby sa ujal slova a návrh vlády odôvodnil. Pripraví sa pani poslankyňa Andrejuvová s ďalším bodom. (Rokovanie o návrhu na vyslovenie súhlasu Národnej rady Slovenskej republiky s Dohodou o ochrane investícií medzi Európskou úniou a jej členskými štátmi na jednej strane a Vietnamskou socialistickou republikou na strane druhej , tlač 1116.)
Hreha, Štefan, poslanec NR SR (2013-05-15):
Vážená pani predsedajúca, dovoľte mi, aby som ako spoločný spravodajca predniesol informáciu Výboru Národnej rady pre financie a rozpočet o výsledku prerokovania Programu stability Slovenskej republiky na roky 2013 – 2016. Výbor Národnej rady pre financie a rozpočet ako gestorský výbor podáva Národnej rade túto informáciu výboru pri prerokovaní vyššie uvedenej problematiky. Predseda Národnej rady svojím rozhodnutím č. 458 z 26. apríla 2013 pridelil Program stability Slovenskej republiky na roky 2013 – 2016 výboru pre financie a rozpočet, výboru pre európske záležitosti. Gestorský výbor nedostal do začatia rokovania k programu stability iné stanoviská poslancov Národnej rady. K predmetnému programu zaujali výbory stanovisko. Odporúčanie pre Národnú radu: program zobrať na vedomie (výbor pre financie a rozpočet uznesenie č. 161 z 9. mája 2013, výbor pre európske záležitosti uznesenie č. 74 zo dňa 13. mája 2013). Gestorský výbor na základe stanoviska k programu stability vyjadreného pod bodom 3 tejto informácie a stanoviska poslancov gestorského výboru odporúča Národnej rade Program stability Slovenskej republiky na roky 2013 – 2016 zobrať na vedomie. Informácia výboru bola schválená uznesením gestorského výboru č. 167 zo dňa 13. mája 2013. Návrh na uznesenie Národnej rady je prílohou tejto informácie. Pani predsedajúca, skončil som, otvorte, prosím, rozpravu.
Bugár, Béla, podpredseda NR SR (2016-03-23):
Na vystúpenie pána poslanca s faktickými poznámkami sa prihlásili traja páni poslanci. Končím možnosť sa prihlásiť do faktických poznámok. Pán poslanec Galko.
Paška Pavol, predseda NR SR (2014-05-16):
(Hlasovanie.) 125 prítomných, 16 za, 109 sa zdržalo. Návrh sme neschválili.
Pellegrini, Peter, predseda NR SR (2015-11-25):
Pani poslankyňa Šípošová.
Danko, Andrej, predseda NR SR (2019-05-17):
Pani poslankyňa Gaborčáková.
Krošlák, Ján, poslanec NR SR (2022-02-25):
Peťo, som jediná faktická poznámka na teba, pozri sa sem! (Rečník zatlieskal.) Moje slová.
Jurinová, Erika, podpredsedníčka NR SR (2015-10-06):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Elemérovi Jakabovi.
Taraba, Tomáš, poslanec NR SR (2023-05-09):
Ja len veľmi krátko, že naozaj vítam túto zmenu, pretože Slovensko by nebolo konkurencieschopné, keby sa toto neupravilo. Dneska naozaj tie investície sú úplne o detailoch a tento detail, ktorý sa tam pretavil do toho zákona, proste bol dosť chybný a znevýhodňoval Slovensko. Takže ja tiež chcem apelovať na celú snemovňu, aby to podporila, a skôr aby to bolo aj vnímané investormi, že skôr išlo o omyl, ale že existuje taká všeobecná zhoda v parlamente, že jednoducho chceme byť normálnou štandardnou krajinou na investovanie. Vďaka.
A. Belousovová, podpredsedníčka NR SR: (2008-10-23):
Druhú otázku položila pani poslankyňa Anna Szögedi. Otázku položila pani ministerke práce, sociálnych vecí a rodiny Slovenskej republiky pani Viere Tomanovej. Otázka znie: „Pani ministerka, v októbri sa končia prvé zmluvy na aktivačnú činnosť (dobrovoľnícke práce). Čo bude s nezamestnanými, ktorí boli zapojení do uvedeného projektu?“ Nech sa páči, pani ministerka, odpovedajte a oznámte ukončenie odpovede.
Kondrót, Maroš, poslanec NR SR (2015-09-23):
Ďakujem pekne, pán predseda v rozprave nevystúpil žiaden pán poslanec, preto vás prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2013-09-05):
Vážené pani poslankyne, páni poslanci, je 17.00 budeme hlasovať o prerokovaných bodoch programu. (Ruch v sále.) Prestávka do 17.05, 17.05 budeme hlasovať o prerokovaných bodoch. (Prestávka.) (Po prestávke.)
A. Belousovová, podpredsedníčka NR SR: (2006-12-13):
Pán minister ako navrhovateľ, chcete zaujať stanovisko? Nie. Pán spravodajca, chcete zaujať stanovisko? Tiež nie. Prerušujem rokovanie o tomto bode programu. Ďalej nasleduje prvé čítanie o vládnom návrhu zákona, ktorým sa mení a dopĺňa zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení zákona č. 733/2004 Z. z. Vládny návrh zákona ste dostali ako tlač 142. Návrh na jeho pridelenie na prerokovanie výborom máte v rozhodnutí č. 137. Prosím pána ministra pôdohospodárstva Slovenskej republiky pána Miroslava Jureňu, aby v zastúpení ministra životného prostredia vládny návrh zákona uviedol. Máte slovo pán minister.
J. Vaľová, poslankyňa: (2009-02-03):
Takže chcem povedať, ak pani ministerka dala postihnutým na postele, choďte a zoberte im tie postele, teraz spod tých ľudí, ktorí sú tam a ležia, a spýtajme sa, kde dala pani Radičová tých 5 – 7 000 korún, ktoré dostávala na hodinu. Prosím vás pekne, nemiešajte hrušky s jablkami, pretože brať peniaze sám pre seba a pomáhať ľuďom je o niečom inom. A ak považujete za klientelizmus to, že tam pani ministerka pracovala, tak ja považujem za klientelizmus to, že pani Gibalová pracovala v Spišskej charite. Veď to je smiešne! Pán Kahanec, veď to je smiešne. Veď všetci sme niekde pracovali, veď nikto nevyskočil z detskej postieľky a nebol v Národnej rade, každý mal v tom živote určitý prechod a, samozrejme, pozná problémy, ktoré má riešiť. Takže možno je to asi tak. Ďakujem pekne. (Reakcia z pléna.) Ale ja nepovažujem, že niekto skočil z detskej postieľky rovno do parlamentu a nemá žiadnu históriu a nikde nepracoval. Čiže berme rozdiel, na čo boli peniaze použité, a to sú dve veľmi vážne rozdiely. (Reakcia poslanca.) Ďakujem, pán Kahanec, dva.
Paška, Pavol, predseda NR SR (2014-05-29):
Pán poslanec Raši. Ešte, keď dovolíte, kolegyne, dokončíme tie faktické poznámky napriek tomu, že je dvanásť hodín. Pán poslanec.
Klus, Martin, poslanec NR SR (2017-02-14):
Ďakujem pekne za slovo. Martin, ako tradične stručne, jasne a výstižne. Všetci, čo sme tu boli a počuli tvoje slová a predtým Ankine o tom, čo sa vlastne v skutočnosti deje na miestach, ktoré tu opisujeme v tomto zákone, tak nás to, pochopiteľne, muselo chytiť za srdce a mnohých aj za žalúdok. Náš hlas, samozrejme, je istý a pevne verím, že aj kolegovia z koalície budú mať to svedomie a zahlasujú za tento návrh zákona presne v tom duchu, ktorý si povedal, lebo kto chce, ten hľadá spôsoby, kto nechce, hľadá dôvody. A hanba, ktorá na Slovenskú republiku padá dlhodobo kvôli neschváleniu takéhoto návrhu zákona, je niečo, čo by nám nemalo byť ľahostajné naprieč politickým spektrom, takže aj to je jeden z vážnych dôvodov, prečo dúfam, že sa tvoje vystúpenie v rozprave a takisto Ankine stretne s porozumením. Ďakujem pekne.
Podmanický, Ján, poslanec NR SR (2013-04-16):
Ďakujem pekne za slovo. Pán poslanec, asi 30-krát ste v rozličných obmenách, v rozličných variáciách použili slovo „chceme“ – chceme, chceme, chceme, plánujeme, chceme, navrhujeme, chceme, plánujeme. A tak ako som to teraz hovoril, tak ste možno mali pocit, že je to také monotónne. A z tej monotónnosti ma vytrhlo jedno „chceme“, „chceme zvýšiť efektivitu výberu daní“. No tak to ma troška naozaj prebralo z toho monotónneho vystúpenia, pretože to hovorí poslanec za SDKÚ, ktorý začiatkom roka 2012 najskôr takmer zostrelil daňový informačný systém, úplne zdecimoval výber daní a potom hovorí o tom, že chceme efektívnosť výberu daní. No tak, pravdu povediac, asi ste plánovali, že úplne na nulu dostať ten výber a potom akýkoľvek posun, akýkoľvek minimálny výber by bol posun. No tak to sa vám, myslím si, že podarilo. Ale neviem, pán poslanec, či takáto efektivita je vaším cieľom. Takže keď na tomto jednom príklade som ukázal, ako vaše „chceme“ sa pretavilo a prejavilo do praxe, tak vás prosím, aby ste radšej neradili, akým spôsobom robiť veci, lebo dopadne to tak ako s daňovým informačným systémom. A na záver, pán poslanec, za 15 rokov, za posledných 15 rokov ste 10 rokov vládli vy, mali ste skvelú možnosť a príležitosť všetky vaše „chceme“ pretaviť do reality.
Viskupič, Jozef, poslanec NR SR (2012-08-06):
Ďakujem. Áno, tá štatistika, ktorú si spomínal vo vystúpení ohľadom skrátených legislatívnych konaní, pre mňa mala jeden význam. Prvá Dzurindova vláda, ak si dobre pamätám číslo, bolo to niečo nad sto. Druhá Dzurindova, niečo nad päťdesiat. Prvá Ficova vláda, opäť toto isté číslo. Myslím si, že nevieme, museli by sme postupovať a porovnávať od prípadu k prípadu, kde to bolo. Akurát, čo vieme reálne, a myslím, že si to správne pomenoval, reálne vieme posúdiť, že tento inštitút bol častokrát zneužitý. Myslím si, tak ako zaznelo aj predtým, že toto je najdôležitejší zákon, respektíve najdôležitejšia legislatívna iniciatíva tohto volebného obdobia. Považujem ju za to preto, že sa týka obrovského množstva ľudí, niektorí hovoria o väčšine ľudí, ktorí na Slovensku žijú. Niektorí kvantifikujú iba dotyk s ľuďmi, ktorí sú združení v druhom pilieri. Igor Matovič používa čísla 800 tisíc ľudí zamestnávaných na dohody a podobne. Táto norma má však jeden problém, nebola ad jedna zverejnená na portáli predpisov, ako tu často a veľmi mohutne kritizuje pán poslanec Mihál, kde už samotný začiatok rokovania spochybňuje vôbec to, či sa do parlamentu v tejto podobe mala dostať. Skrátené legislatívne konanie o takto dôležitej norme považujem takisto za neodôvodnené a myslím, že podrobnosti uvediem následne v rozprave. Ďakujem.
B. Bugár, podpredseda NR SR: (2004-01-23):
(Hlasovanie.) Prítomných 134 poslancov, za návrh 72, proti 50, zdržalo sa 12 poslancov. Konštatujem, že Národná rada sa uzniesla, že tento vládny návrh zákona prerokuje v druhom čítaní. Nech sa páči.
Hrnčiar, Andrej, podpredseda NR SR (2018-06-13):
Takže budeme pokračovať v rokovaní. Pán poslanec Zelník. Pani ministerka, nech sa páči. (Pokračovanie v rokovaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 952.)
Grendel, Gábor, podpredseda NR SR (2021-06-30):
Pán poslanec Raši teraz vystúpi v rozprave ako ďalší písomne prihlásený.
Danko, Andrej, predseda NR SR (2016-11-22):
Ďakujem, pán spravodajca. Otváram rozpravu. Do rozpravy som dostal písomnú prihlášku: za poslanecký klub OĽANO pán poslanec Igor Matovič, za poslanecký klub Sloboda a Solidarita pán poslanec Poliačik a prihlásil sa nezaradený pán poslanec Miroslav Beblavý. Poprosím, pán poslanec Igor Matovič, nech sa páči. (Ruch v sále.) Ešte rád by som chcel poprosiť o kľud v rokovacej sále. Nech sa páči.
Klus, Martin, poslanec NR SR (2017-10-17):
Ďakujem pekne. Janka, ja takisto patrím k tým, ktorí ti chcú poďakovať. Podľa mňa si vo svojom príspevku veľmi stručne, jasne a podľa mňa aj šarmantne poznamenala, čo to znamená štátna byrokracia v praxi a prečo je aj integrálnou súčasťou nášho programu systém takzvaného štíhleho štátu a prečo by bol potrebný pre zlepšenie kondície našej republiky. Mňa veľmi mrzí, že aj ty si úplne jasne dokázala vo svojom vystúpení, že v našich podmienkach ešte stále je súkromný podnikateľ nepriateľom štátu. A práve na tomto konkrétnom príklade jasličkového zákona a zriaďovateľov jasličiek, súkromných jasličiek je úplne jasne dokázateľné, že v prípade, že by sme tohto nepriateľa štátu, samozrejme v úvodzovkách, nemali, tak tu máme desiatky tisíc detí, o ktoré sa nemá zrazu kto postarať, a som veľmi rád, že si na to poukázala.
V. Veteška, podpredseda NR SR: (2005-12-06):
Slovo dostane teraz pani poslankyňa Tóthová.
Gál, Gábor, poslanec NR SR (2012-12-18):
Ďakujem za slovo, pán podpredseda. Vážený pán poslanec Hlina, kamarát náš bývalý aj súčasný a dúfam, že aj budúci, aj po tejto mojej faktickej poznámke, poprosím ťa, nezovšeobecňuj, lebo ten plech, tú trojku plech, čo zvykneš povedať, hovoriť, viacerí z nás nemáme v žalúdku. Viacerí nás, viacerí z nás sú znechutení z tejto situácie, nielen, čo sa týka justície, ale čo sa týka slovenského parlamentarizmu a demokracie. Máme lepšie aj horšie chvíle, niekedy sa vzdávame toho neustáleho boja, čo zvádzame aj tuná, ale zvádzame to asi sami s kým? Oponent tu nie je. Dúfam, že ani nebude, lebo naším spoločným nepriateľom je pasivita, nespravodlivosť a zlá aplikácia zákonov. A čo sa týka toho, tej poslaneckej práce. Už bol spomenutý ten ústavnoprávny výbor. Viete, vymedziť nejakých 20 minút, 30 minút na to, aby sme predebatovali v ústavnoprávnom výbore stav justície, tak toto je nehoráznosť! Že za 30 minút máme vo výbore, ktorý je výslovne daný na to, na takú problematiku, niečo za 30 minút, o ktorom tuto už diskutujeme neviem koľko hodín a ešte pár hodín aj budeme, tak to je čistý formalizmus! A táto parlamentná demokracia nemá byť o formalizmoch, nemá o tom, aby sme si vyfajkli, že sme tam boli, že sa podpíšeme, ale nič povedať nevieme.
Danko, Andrej, predseda NR SR (2019-05-14):
Ďakujem a vyhlasujem všeobecnú rozpravu za skončenú. Chce sa vyjadriť pán navrhovateľ? Nie. Spravodajkyňa, pani? Nie. Prerušujem rokovanie o tomto bode programu. Ďalej nasleduje prvé čítanie návrhu poslancov Kiššovej, Blahovej, Kaščákovej, Rajtára na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Návrh zákona je pod tlačou 1441, návrh na jeho pridelenie na prerokovanie výborom je v rozhodnutí č. 1535. Dávam slovo poslankyni Kiššovej, aby návrh zákona uviedla. (Rokovanie o návrhu poslancov Národnej rady Slovenskej republiky Jany Kiššovej, Natálie Blahovej, Renáty Kaščákovej a Jozefa Rajtára na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1441.)
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 136 poslancov, za 65, proti 12, zdržalo sa 58, nehlasoval 1. Uvedený návrh sme neschválili. (Reakcie v sále.) Skrátenie. Neschválili.
T. Galbavý, poslanec: (2004-06-29):
Národná rada Slovenskej republiky uznesením z 12. mája 2004 č. 936 pridelila vládny návrh zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov, na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelanie, vedu, šport a mládež, kultúru a médiá. Určené výbory prerokovali predmetný vládny návrh zákona v lehote určenej uznesením Národnej rady Slovenskej republiky. Iné výbory o návrhu nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané v súvislosti s § 75 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky. Ústavnoprávny výbor NR SR neprijal platné uznesenie k predmetnému vládnemu návrhu zákona, nakoľko návrh uznesenia nezískal podporu potrebnej nadpolovičnej väčšiny prítomných poslancov. Podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a čl.  84 ods. 2 Ústavy Slovenskej republiky v znení neskorších predpisov Výbor Národnej rady Slovenskej republiky pre vzdelanie, vedu, šport a mládež, kultúru a médiá uznesením z 8. júna 2004 č. 235 odporúča Národnej rade Slovenskej republiky návrh zákona schváliť a s týmito pozmeňujúcimi a doplňujúcimi návrhmi. Nebudem ich čítať, máte ich pred sebou. Pri pozmeňujúcich a doplňujúcich návrhoch gestorský výbor odporúča hlasovať spoločne o bodoch 1 až 3 a tieto schváliť. Gestorský výbor na základe svojho uznesenia uvedeného pod bodom III tejto správy a stanovísk poslancov výboru vyjadrených v rozprave k tomuto vládnemu návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov (tlač 666), v znení schválených pozmeňujúcich a doplňujúcich návrhov uvedených v tejto správe schváliť. Gestorský výbor určuje mňa ako spravodajcu výborov, aby som vám podal informáciu a vystúpil v pléne. Predmetná spoločná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov (tlač 666), bola schválená uznesením Výboru Národnej rady Slovenskej republiky pre vzdelanie, vedu, šport a mládež, kultúru a médiá ako gestorského výboru z 15. júna 2004 č. 256. Z mojej strany je to zatiaľ všetko. Pán predsedajúci, prosím vás, otvorte rozpravu k tomuto vládnemu návrhu zákona.
Danko, Andrej, podpredseda NR SR (2024-05-10):
Pani poslankyňa Jaurová.
Danko, Andrej, predseda NR SR (2019-04-02):
Prosím, prezentujme sa a hlasujme. (Hlasovanie.) Prítomných 128 poslancov, za 74, proti 53, zdržal sa 1. Konštatujem, že sme uvedený návrh schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. (Ruch v sále.) Pán Poliačik, poprosím vás o kľud v sále, lebo preruším schôdzu a vykážem vás. (Reakcia z pléna.) Čo ste povedali zase? Tak sa správajte na kongrese vašej strany, nie tu. (Potlesk.) Plný slušnosti a správania. Plný slušnosti pred kamerami a vulgárnosti v sebe. (Reakcie z pléna.) Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
P. Hrušovský, predseda NR SR: (2002-11-14):
Teraz poprosím pána ministra Vladimíra Palka, aby odpovedal na otázku, ktorú položila pani poslankyňa Bollová, ktorá sa vás pýta: „Pán minister, ak uvažujete zvýšiť počet policajtov pre službu v teréne, pýtam sa, koľkí pracovníci Ministerstva vnútra a Prezídia Policajného zboru Slovenskej republiky budú pre túto službu uvoľnení. Čo sľúbite občanom v rámci boja s mafiou, ktorá má prepojenie na vedenia niektorých politických strán, dokonca na členov vedenia štátu?“ Nech sa páči, pán minister, môžete odpovedať.
P. Abrhan, poslanec: (2003-09-16):
Z. Martináková, podpredsedníčka NR SR: Prosím, dámy a páni, prezentujme sa a hlasujme o návrhu. (Hlasovanie.) Prítomných 127 poslancov, za návrh hlasovalo 53, proti 69, zdržali sa 4 poslanci, 1 nehlasoval. Neschválili sme tento návrh. Prosím, pán spravodajca, pokračujte.
Jurinová, Erika, podpredsedníčka NR SR (2014-06-11):
Ďakujem pekne, pán poslanec. Dávam slovo spravodajkyni, ktorú určil navrhnutý gestorský výbor pre hospodárske záležitosti, poslankyni Helene Mezenskej.
Podmanický, Ján, poslanec NR SR (2018-10-24):
Dajte, prosím, hlasovať o pozmeňujúcom návrhu pána poslanca Ľubomíra Vážneho.
A. Belousovová, podpredsedníčka NR SR: (2008-12-02):
Slovo má pani poslankyňa  Tóthová. (Hlasy v sále.) Pán poslanec to bolo po termíne. Bohužiaľ, už som sa pýtala. (Reakcie z pléna.) Tak posledný je pán poslanec Vestenický. Slovo má pani poslankyňa Tóthová.
Zmajkovičová, Renáta, podpredsedníčka NR SR (2012-12-14):
V rozprave má vystúpiť pán poslanec Brocka, nevidím ho v sále, stráca poradie. Pán poslanec Viskupič, nech sa páči, máte slovo. Pripraví sa pán poslanec Lipšic. (Ruch v sále.) Pán poslanec, tak strácate poradie. A, pán poslanec Lipšic.
T. Cabaj, podpredseda NR SR: (2009-10-22):
Pani poslankyňa, ešte máte priestor na položenie doplňujúcej otázky.
Blanár, Juraj, podpredseda NR SR (2023-05-09):
Vyhlasujem všeobecnú rozpravu za uzavretú. Chce sa k rozprave vyjadriť v záverečnom slove pani navrhovateľka? Nech sa páči, pani poverená ministerka, máte slovo.
Stachura, Peter, poslanec NR SR (2024-02-16):
Ďakujem. Ďakujem, Tomáš, za vystúpenie. Možno jednu vec by som si dovolil ťa trošku napomenúť, že nehovor výpalníci, akokoľvek to človek, možno človeka zvádza, ale predsa sú to kolegovia, ktorí reagovali alebo využili svoje zákonné možnosti. Takže ak chceme nejakú novú politickú kultúru, tak snažme sa takéto expresívne výrazy nepoužívať. Môj taký, dobrá rada. Čo sa týka tých ostatných vecí, ktoré si spomínal, tak ja súhlasím, že tú APS-ku treba riešiť ako, aj tomu rezidentskému programu a APS-ke by sme sa mali venovať komplexne, nielen robiť také čiastkové úchytky, hej, že tuná trošku prilepíme, tu to zmeníme. My máme tiež plán alebo program, ako to nastaviť lepšie, ale je to predsa len zodpovednosť vládnej koalície, ktorá má na to aj možnosti v rámci ministerstva a svojich kolegov, takže očakávame od nich, že prídu nejaké, nejaké návrhy, ako zoptimalizovať celú túto situáciu ohľadom APS-iek, ale nakoniec aj toho rezidentského programu. No a k tým ešte možno niektorým veciam, kde by sme potrebovali ešte trochu viac odbornej diskusie, sa vyjadrím teraz v rozprave. Ďakujem.
Hrnčiar, Andrej, podpredseda NR SR (2019-10-17):
Prerušujem rokovanie o tomto bode. Tak je jedna faktická poznámka. Pán poslanec Vážny.
Kočiš, Eduard, poslanec NR SR (2021-07-23):
... odvody do zdravotnej poisťovne a náhodou sa nechcete dať zaočkovať experimentálnou vakcínou proti COVID-u-19, tak tento génius slovenskej politiky vám odporúča, že podľa všetkého jeho skvelého nápadu, ktorý je skvelý, úžasný, geniálny, vycibrený, ale podľa neho sa zároveň nedá zrealizovať, by ste si mali platiť za liečbu či hospitalizáciu, pokiaľ budete infikovaní alebo nedajbože vám bude diagnostikovaný vírus SARS-CoV-2. Tento génius teraz jednoducho vyperlil také úžasné veci, že hovorím, psychiatrická liečebňa v Bohniciach, v Pezinku a kade-tade po celom okolí by mohli takéhoto pacienta závidieť. Ja naozaj úžasne gratulujem strane OKS, ktorá takéhoto poslanca vytiahla do Národnej rady Slovenskej republiky, že prezentuje ich úžasné myšlienky, ktoré sú úplne v rozpore s poslancami SaS, kolegyne Cigánikovej a pána ministra Sulíka, ktorí naozaj kritizovali celoplošné testovanie, kritizovali nezmyselné testy, ale tento génius dokonca za to chce, ešte raz, platiť.
Sidor, Igor, poslanec NR SR (2011-05-18):
... že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní. (Ruch v sále a zapískanie.)
Dostál, Ondrej, poslanec NR SR (2017-05-19):
Vážená pani predkladateľka, vážený pán podpredseda Národnej rady, kolegyne, kolegovia, pán spravodajca nás vyzval, aby sme podporili tento návrh zákona. Ja som to zrejme tušil, tak som sa prihlásil do rozpravy, aby som tak urobil. Čiže za seba hovorím, že ten návrh podporujem, považujem ho za dobrý. Považujem ho za dobrý z viacerých hľadísk. Jednak je to hľadisko, ktoré má smerovať k nejakému väčšiemu zapojeniu otcov do starostlivosti o deti, čo je chvályhodný cieľ, a toto je síce drobnosť, ale drobnosť, ktorá tomu môže napomôcť. Dobrý tento návrh podľa môjho názoru je z dôvodu, že je nenásilný a je praktický. Čiže nie je to, že niečo niekomu nariadime a stanovíme mu ako povinnosť, lebo si myslím, že je dobré, a keď chceme, aby niečo dobré bolo, no tak to stanovujeme ako povinnosť. Ale, naopak, vytvoríme podmienky pre to, aby sa v tomto prípade do starostlivosti o choré dieťa mohli intenzívnejšie zapájať obaja rodičia. Vytvoríme na to podmienky, a teda svojím spôsobom ich slobodu neobmedzíme, ale rozšírime. Ďalší dôvod, prečo ten návrh považujem za dobrý, je, že je to návrh aj praktický, pretože mnohokrát v realite sa môže vyskytnúť, a aj sa vyskytuje taká situácia, že tí rodičia by sa potrebovali prestriedať a teraz im na to vytvoríme podmienky, aby to prakticky mohlo fungovať lepšie. Čiže nielen z hľadiska nejakého vznešeného cieľa, ktorý chceme dosiahnuť alebo ktorému chceme napomôcť týmto spôsobom, ale aj z hľadiska praktického života je to dobrý návrh. A posledná vec, prečo ten návrh považujem za dobrý, že to považujem za svojím spôsobom samozrejmé a až sa čudujem, že to takto v zákone nie je už veľmi dlho alebo odjakživa. Ďakujem, a teda dúfam, že aj kolegovia budú ten návrh považovať za dobrý a podporia ho.
Fico, Robert, poslanec NR SR (2022-09-23):
Ale už sa, už sa ukľudnite, prosím vás. Je to poza chrbát predsedu Národnej rady, je to nekorektné. Rozhodli sme o jedenástej v utorok, ani by som sa o takomto návrhu nebavil. Bodka.
Figeľ, Ján, podpredseda NR SR (2014-12-12):
Nech sa páči, Alojz Hlina.
Hrnčiar, Andrej, podpredseda NR SR (2018-11-29):
Nech sa páči, pán poslanec Mihál.
Blanár, Juraj, podpredseda NR SR (2023-05-03):
Takže to bolo záverečné slovo pána spravodajcu k tomuto návrhu zákona. Prerušujem rokovanie o tomto bode a budeme hlasovať zajtra o jedenástej hodine o tomto bode programu. Teraz pristúpime k ďalšiemu bodu programu schváleného na prebiehajúcej schôdzi, a tým je prvé čítanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Je to parlamentná tlač 1582, návrh na pridelenie výborom je v rozhodnutí 1636. Opäť poprosím pána ministra Hirmana, aby v zastúpení pána povereného ministra zdravotníctva Hegera uviedol tento zákon v pléne. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1582.)
Jurinová, Erika, podpredsedníčka NR SR (2014-12-10):
Ďakujem pekne. Pán predseda, chcem na základe dohody troch poslaneckých klubov navrhnúť doplnenie programu schôdze o bod, návrh uznesenia Národnej rady Slovenskej republiky k rozhodnutiu Ústavného súdu Slovenskej republiky vo veci porušenia základných práv a slobôd kandidáta na generálneho prokurátora Slovenskej republiky Jozefa Čentéša. Žiadam týmto snemovňu o zaradenie tohto bodu do programu. Myslím si, že je to veľmi dôležitý precedens, ktorý nastal v našej Slovenskej republike, a Národná rada Slovenskej republiky by mala zaujať stanovisko k tomuto. Ďakujem pekne.
F. Mikloško, poslanec: (2001-11-28):
Už niekoľkokrát, neviem, či vy alebo niekto iný sa dotýka tej rekonštrukcie, teda kancelárie ministra. Buďte taká dobrá, choďte sa tam pozrieť, aby ste videli, že to je tá najjednoduchšia rekonštrukcia alebo najjednoduchšie nejaké zmodernizovanie jednej kancelárie, kde sú normálne záchody tam niekde vzadu a podobne. Prosím vás, ale keď už hovoríte o tom, že to boli zbytočne vyhodené peniaze, tak nemôžete to vytrhnúť z kontextu a nemôžete zabudnúť, že ministerstvo dopravy tam niekde z Miletičovej prešlo do novej budovy za stokrát väčšie náklady a nikto z nás proti tomu neprotestoval. Lebo ak toto má byť jedna slušná republika, tak musia mať aj najvyššie orgány slušné priestory. Veľmi dobre sa pamätáte, že ministerstvo kultúry z Dobrovičovej sa presunulo do centra. Kde mohli všade tie peniaze ísť a nikto neprotestoval. Čiže prosím vás, už keď, tak naozaj ako právnička hovorte v kontexte celých rekonštrukcií v rámci novej vzniknutej Slovenskej republiky. A veľmi by som odporúčal pánovi ministrovi, aby vás niekedy pozval na kávičku, aby ste videli, že vlastne sa takmer v ničom nelíši tá kancelária od toho, čo bolo, keď vy ste boli, že to je len normálne, slušné rekonštruovanie kancelárií. M. Andel, podpredseda NR SR: Ďakujem. Na svojho predrečníka chce reagovať pani poslankyňa Tóthová. Nech sa páči, máte slovo.
Milan Hort, podpredseda NR SR (2011-10-11):
...že toto, ako niekto vám zje? Však sa, prosím vás, trošku zamyslite nad tým, čo hovoríte.
Poliačik, Martin, poslanec NR SR (2018-10-24):
Dobre. Vyčítal som, pán minister, vo vašich očiach nevypovedanú otázku. (Smiech a ruch v sále.) A odpovedám, áno, pán minister, môžte to stiahnuť aj v záverečnom slove. Ďakujem.
Vašečka, Richard, poslanec NR SR (2013-02-07):
Ďakujem za slovo. Takéto vystúpenie bez ohľadu na to, aký je názor z jednej alebo druhej strany, pripomína jednu vec, že nás sledujú občania a že sme tu na to, aby sme tých občanov zastupovali, že to nie je o tom, že či je dobrý SMER, alebo opozícia, ale že ide o to, či tu naozaj chceme dospieť k spravodlivosti. Je mi ľúto, že sa to veľmi často zvrhne na nejaké osobné, osobné výstrely, ale myslím si, že ľudí v tejto krajine, ktorí tu aktuálne žijú, nezaujíma, či je lepší ten alebo onen, ale či je naozaj, sme schopní a ochotní nechať niečo spravodlivo vyšetriť a zistiť. Viem, že je v tom veľa politických hier, rôznych nedorozumení a zamotaných záležitostí. Ale rôznymi takými reakciami a osobnými animozitami len potvrdzujeme len to, čo si mnohí občania myslia, že nám tu vlastne nejde o nich, ale ide nám len o to, aby sme sa dostali k moci, tí alebo oni. Takže ďakujem Igorovi, že upozornil na túto záležitosť, že ide o občanov, ktorí sa aj vedia zhromaždiť kvôli tomu na uliciach, aj vo veľkej zime, a záleží im na tom, aby naozaj bola spravodlivosť, bolo spravodlivosti učinené zadosť. Ďakujem.
Bugár, Béla, podpredseda NR SR (2011-05-19):
Ďakujem. Otváram všeobecnú rozpravu. Pýtam sa, kto sa hlási ústne do rozpravy okrem pána spravodajcu. Nikto. Vyhlasujem možnosť sa prihlásiť do rozpravy za skončenú. Nech sa páči, máte slovo, pán spravodajca.
Lehotský, Tomáš, poslanec NR SR (2022-11-30):
Ďakujem veľmi pekne. Maroš, ďakujem veľmi pekne za tvoj vecný príspevok na rozdiel od pána ministra, ktorý, od ktorého som sa teda nič vecné v jeho uvedení zákona rozpočtu nedozvedel. Žijeme jednoducho v dobe, kedy tí, ktorí klamú, hovoria, že sa klamať nemá a tí, ktorí hovoria, že sa nemá používať vata, tak sú pánmi vaty. Dotkol by som sa dvoch možno pre mňa najdôležitejších vecí, o ktorých si hovoril aj ty v tomto rozpočte, ktoré teda, s ktorými zásadne nesúhlasíme, a to sú, po prvé teda tie výdavkové limity, ty si to spomínal, ale ja si myslím, že je potrebné to znova a znova prízvukovať. Táto vláda, ministerstvo financií, premiér klamali Európsku komisiu o tom, že zapracujú výdavkové limity do rozpočtu, že rozpočet bude už so zapracovanými výdavkovými limitmi, klamali ako malí chlapci, ako babráci a rozpočet predložili bez toho, aby boli výdavkové limity splnené, čím ohrozujú miliardy z plánu obnovy. Toto je jedna zo zásadných vecí. Druhá vec, o ktorej si hovoril a ktorú teda považujem za dôležitú, je rezerva v rukách ministerstva financií. Je to rovnako veľmi, veľmi vážna vec. Tieto peniaze budú v rukách človeka, ktorý je známy, že v predvečer ruskej agresie na Ukrajinu robil reklamu ruskému režimu vítaním Sputnika, ktorý doteraz ako vakcína nie je povolená, tie peniaze budú v rukách človeka, ktorý sa počas covidu neriadil dátami, ale podľa toho, čo cítil, ako sa vyspal. Je to človek stomiliónových nápadov, ktoré nefungujú, a je to človek, ktorý sa neštíti sadnúť si s fašistami, rokovať o svojich zákonoch, dohodnúť sa s nimi, urobiť im ústupky, len aby podporovali túto vládu ďalej.
Baláž, Radovan, poslanec NR SR (2017-05-19):
Ďakujem za slovo, pán predsedajúci. Vážený pán guvernér, vážené kolegyne, kolegovia, dovoľte mi, prosím, ako určenému spravodajcovi výboru predniesť správu výboru pre financie a rozpočet o výsledku prerokovania Správy o výsledku hospodárenia Národnej banky Slovenska za rok 2016. Správu o výsledku hospodárenia rozhodnutím č. 506 z 29. marca 2017 pridelil predseda Národnej rady výboru pre financie a rozpočet na prerokovanie do 5. mája 2017. Správa bola predložená v zmysle § 39 ods. 5 zákona o Národnej banke Slovenska. Ako gestorský výbor predseda Národnej rady určil výbor pre financie a rozpočet. Uvedenú správu prerokoval výbor a prijal k nej uznesenie č. 143 dňa 4. mája 2017. Uvedený výbor predloženú správu zároveň vzal na vedomie a odporučil Národnej rade Správu o výsledku hospodárenia Národnej banky vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 147 dňa 4. mája 2017 a zároveň ma určil ako spravodajcu výboru. Výbor ma poveril predniesť túto správu výboru na schôdzi Národnej rady a zároveň navrhol Národnej rade a podľa § 26 ods. 1 zákona o rokovacom poriadku vysloviť súhlas, aby guvernér Národnej banky Slovenska Jozef Makúch správu uviedol a mohol vystúpiť v rozprave na schôdzi Národnej rady. Návrh na uznesenie Národnej rady je prílohou tejto správy. Ďakujem, pán predsedajúci, prosím, otvorte rozpravu.
P. Hrušovský, podpredseda NR SR : (2001-10-25):
(Hlasovanie.) Prítomných je 105 poslancov, za 67, proti 29, zdržalo sa 9. Návrh sme schválili. Prosím ďalší návrh. A. Ivanko, poslanec: Áno, ďakujem, pán predsedajúci. Rovnako budem odporúčať, aby sa vládny návrh zákona o nadáciách a o zmene Občianskeho zákonníka v znení neskorších predpisov pridelil na rokovanie týmto výborom: ústavnoprávnemu výboru, výboru Národnej rady pre financie, rozpočet a menu, výboru Národnej rady pre verejnú správu, výboru Národnej rady pre sociálne veci a bývanie, výboru Národnej rady pre zdravotníctvo, výboru Národnej rady pre vzdelanie, vedu, mládež a šport, výboru Národnej rady pre kultúru a médiá a výboru Národnej rady pre ľudské práva a národnosti. Odporúčam, aby funkciu gestorského výboru mal ústavnoprávny výbor, aby prerokoval vládny návrh zákona v lehote do 27. novembra a ostatné výbory do 26. novembra 2001.
M. Dzurinda, predseda vlády SR: (2001-09-06):
Odmietam tézu, že pán Kusý sa podieľal na upieraní základných ľudských práv, považujem ju za krajne-krajne nezmyselnú. Poviem to jasnejšie, pán poslanec Hudec. Ja som navrhol pána profesora Kusého, vláda Slovenskej republiky ho schválila konsenzom a na moje potešenie ho podpísal aj pán prezident Schuster. Pán profesor Kusý, vám pripomínam pán Hudec, na rozdiel od vás bol aktívnou osobnosťou počas obdobia Pražskej jari v roku 1968, za čo bol v období normalizácie perzekvovaný vtedajšou štátnou mocou, a na rozdiel od vás, pán Hudec, za tieto svoje občianske, politické postoje bol aj uväznený. Na rozdiel od vás, pán poslanec Hudec, ktorý dnes máte veľkú pusu nenávisti, pán profesor Kusý v roku 1977 ako jeden z prvých signatárov Charty ´77 sa stal účastníkom disidentského hnutia, ktoré vyústilo do udalostí v roku 1989, do udalostí, vďaka ktorým môžete dnes sedieť v slovenskom demokratickom, slobodnom parlamente. Skončil som, pán predseda. (Potlesk.) J. Migaš, predseda NR SR: Ďalšiu otázku položila pani poslankyňa Kolláriková. Otázka znie: „Pán premiér, dokedy bude káblová spoločnosť UPC zneužívať svoje monopolné postavenie? Je na vine legislatíva alebo nekompetentnosť pracovníkov Protimonopolného úradu Slovenskej republiky a Telekomunikačného úradu Slovenskej republiky?“ Pán predseda vlády, 30 sekúnd zostalo.
Laššáková, Jana, podpredsedníčka NR SR (2014-09-12):
Pán spravodajca, chcete zaujať stanovisko? Nie. Vyhlasujem, prerušujeme rokovanie o tomto bode programu. Nasledujúcim bodom programu je druhé čítaní o návrhu poslancov Igora Chomu a Renáty Zmajkovičovej na vydanie zákona, ktorým sa mení a dopĺňa zákon č. 50/76 Zb. o územnom plánovaní a stavebnom poriadku (tlač 1060). Vzhľadom na to, že páni poslanci sú na dnešnej schôdzi, teda z dnešného rokovacieho dňa ospravedlnení, navrhujem, aby sme tieto body zaradili na záver schôdze. (Reakcie z pléna.) Je ospravedlnený. (Reakcie z pléna.) Navrhujem, aby sme na záver schôdze. Nech sa páči, pán poslanec Poliačik.
Mikloško, Jozef, poslanec NR SR (2015-11-20):
Ďakujem za slovo. Vážená pani predsedajúca, vážené pani poslankyne, vážení páni poslanci, dovoľte mi, aby som z poverenia gestorského Výboru Národnej rady pre ľudské práva a národnostné menšiny uviedol spoločnú správu výborov o prerokovaní návrhu skupiny poslancov Národnej rady na vydanie zákona o Fonde na podporu kultúry národnostných menšín, tlač 1760. Uvedený návrh zákona bol uznesením Národnej rady pridelený na prerokovanie ústavnoprávnemu výboru, výboru pre financie a rozpočet, výboru pre kultúru a médiá a výboru pre ľudské práva a národnostné menšiny ako gestorskému výboru. Uvedené výbory vládny návrh zákona prerokovali v určenej lehote. Výbor pre financie a rozpočet a výbor pre kultúru a médiá k návrhu neprijali uznesenie. Ústavnoprávny výbor a výbor pre ľudské práva a národnostné menšiny zhodne odporučili návrh zákona schváliť bez pripomienok. Gestorský výbor nedostal žiadne stanovisko od poslancov týchto výborov, ktorým návrh zákona nebol pridelený na prerokovanie. V spoločnej správe sa teda nenachádzajú žiadne pozmeňujúce alebo doplňujúce návrhy. Gestorský výbor odporúča Národnej rade poslanecký návrh zákona schváliť. Spoločná správa výborov bola schválená uznesením gestorského výboru z 10. novembra 2015 č. 208. Vážená pani predsedajúca, otvorte, prosím, rozpravu.
Pellegrini, Peter, predseda NR SR (2015-04-24):
S reakciou na faktické pán poslanec Lipšic.
Pellegrini, Peter, predseda NR SR (2024-02-08):
Prezentujme sa a hlasujme o bode číslo 37. (Hlasovanie.) Prítomných 142 poslancov, za 27, proti 77, 36 sa zdržalo, 2 nehlasovali. Bod sme neschválili.
Laššáková, Jana, podpredsedníčka NR SR (2014-09-12):
Prezentujme sa a hlasujme. (Hlasovanie.) Prítomných 79 poslancov, za návrh 79 poslancov. Konštatujem, že Národná rada vyslovila súhlas s uvedenou zmluvou. Nasleduje hlasovanie v treťom čítaní o návrhu uznesenia k návrhu na vyslovenie súhlasu s Protokolom medzi Slovenskou republikou a Čiernou Horou k Zmluve medzi Československou socialistickou republikou a Socialistickou federatívnou republikou Juhosláviou o úprave právnych vzťahov v občianskych, rodinných a trestných veciach (tlač 1097). Spravodajkyňou je členka ústavnoprávneho výboru poslankyňa Viera Kučerová, prosím ju, aby hlasovanie uviedla. (Hlasovanie o návrhu na vyslovenie súhlasu Národnej rady Slovenskej republiky s Protokolom medzi Slovenskou republikou a Čiernou Horou k Zmluve medzi Československou socialistickou republikou a Socialistickou federatívnou republikou Juhosláviou o úprave právnych vzťahov v občianskych, rodinných a trestných veciach z 20. januára 1964 , tlač 1097.)
Laššáková, Jana, podpredsedníčka NR SR (2012-07-25):
Na vystúpenie pána poslanca s faktickou poznámkou nereaguje žiaden pán poslanec. Končím, vyhlasujem rozpravu za skončenú. Chce zaujať k rozprave stanovisko predkladateľ? Nie. Spravodajca? Nie. Prerušujem rokovanie o tomto bode programu. A budeme pokračovať ďalej, v ďalšom bode programu, ktorým je druhé čítanie o vládnom návrhu zákona o osobitnom odvode z podnikania v regulovaných odvetviach a o zmene a doplnení niektorých zákonov . Vládny návrh zákona má parlamentnú tlač 76, spoločná správa výborov má tlač 76a. Poprosím vás, pán podpredseda vlády a minister financií, o odôvodnenie vládneho návrhu zákona. Nech sa páči, máte slovo.
M. Vášáryová, poslankyňa: (2009-06-26):
Pani Tóthová, vy musíte obhajovať mečiarovský režim, ale už ste skoro jediná. Pre vás mečiarovský režim a systém vedenia televízie za Mečiara Kubišom bol ten najsvetlejší moment, pre mňa nie. V tom sa nikdy nezhodneme. Mečiarizmus bol zhubný, zhubná huba na Slovensku a som veľmi rada, že potom prišiel rok ´98 a my sme mohli vstúpiť do Európskej únie a do NATO. Čo sa týka duálneho systému v Rakúsku, to je veľmi ťažké, aby som vám to vysvetlila, ale je to dané tým, že Rakúsko bolo stvorené v roku 1955 – 1956 ako tzv. neutrálny štát víťaznými mocnosťami, a možno viete, že dodnes nemá ústavu. Pán Senko, ja kádrovanie nechám na vás, ja ako kádrovák by som sa skutočne neuživila, takže ja by som vás len vyzvala, prečo nevystúpite na obranu tohto zákona? Veď môžete a môžeme potom diskutovať a ja by som na vás mohla reagovať mojimi faktickými poznámkami, ja sa tomu nevyhýbam. A keď som bola spravodajkyňa v jazykovom zákone, necítila som potrebu sa zapájať do diskusie, keď ste vy, pán Senko, obhajovali ako socialista nacionalistické názory. To... (Prerušenie vystúpenia časomerom.)
Danko, Andrej, predseda NR SR (2018-02-02):
Ďakujem. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov . Vládny návrh zákona je pod tlačou 762. Spoločná správa výborov má tlač 762a. Opäť prosím ministra práce Jána Richtera, aby vládny návrh zákona odôvodnil.
P. Hrušovský, predseda NR SR: (2003-03-06):
J. Ševc, poslanec: Ďakujem, pekne, ja som veľmi zbystril pozornosť, pani poslankyňa, keď ste začali hovoriť o štrukturalizme. Je to skutočný filozofický pojem a veľmi zaujímavý komponent, ktorý je vo vedomí ľudí. Fenomén korupcia, to nie je slovenský fenomén a ani stredoeurópsky, to je celosvetový jav. Robí sa to i na Východe, i na Západe. Robia to mocní, demokratickí, bohatí ľudia, prečo by to nemohla robiť aj chudobnejšia krajina? Ale na Slovensku boli takí predstavitelia tohto smeru, vedeckého, filozofického, ako bol akademik profesor Hrušovský, Topoľský, Siracký, ktorí pomenovali tieto javy vo vedomí ľudí veľmi konkrétne, a som len čakal, kedy poviete, že za tento jav sú zodpovední komunisti. Nestalo sa tak, som potešený tým, že predsa ste sa zastavili a zamysleli nad obsahom, filozofickým. Keď už si brať na pomoc filozofiu, tak poďme ju brať konkrétne. Korupcia je jav ľudský. Ďakujem.
Gašpar, Tibor, podpredseda NR SR (2024-09-13):
Na pani poslankyňu Kolíkovú chcú reagovať desiati poslanci faktickou poznámkou. Prvý, pán poslanec Grendel, máte slovo.
Danko, Andrej, podpredseda NR SR (2024-04-18):
Ďakujem. Prestávka päť minút, 11.05 h budeme pokračovať. (Prestávka.)
Bugár, Béla, podpredseda NR SR (2016-10-14):
Ďakujem, pán minister. Prosím znovu pána poslanca Mojša, ktorý je určený spravodajca z výboru pre financie a rozpočet, aby uviedol výsledok prerokovania tohto návrhu.
Hrnčiar, Andrej, podpredseda NR SR (2019-03-26):
Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike, svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“
P. Hrušovský, podpredseda NR SR: (2002-02-01):
(Hlasovanie.) 84 prítomných, 53 za návrh, 15 proti, 13 sa zdržalo, 3 nehlasovali. Konštatujem, že návrh sme schválili. Ďakujem pani poslankyni Čižmárikovej za spoluprácu pri prerokúvaní tohto návrhu zákona. Teraz prosím pána poslanca Petráka, ktorý bol spoločným spravodajcom pri prerokúvaní vládneho návrhu zákona o poisťovníctve , aby ako spoločný spravodajca uvádzal jednotlivé návrhy na hlasovanie , najskôr návrhy, ktoré sú uvedené v spoločnej správe výborov, a potom návrhy, ak boli podané v rozprave, a postupne sme o nich hlasovali.
Zmajkovičová, Renáta, podpredsedníčka NR SR (2014-10-16):
S faktickými poznámkami, jedna. Uzatváram možnosť prihlásiť sa. Pán poslanec Susko.
P. Paška, predseda NR SR: (2008-11-26):
zákona o štátnom rozpočte na rok 2009 v druhom a treťom čítaní . Je to tlač 771, súčasťou sú aj návrhy rozpočtov verejnej správy na rok 2009 až 2011. Spoločnú správu výborov schválenú gestorským výborom máte ako tlač 771a. Poprosím pána ministra financií vlády Slovenskej republiky pána Počiatka, aby odôvodnil návrh rozpočtu. Máte slovo.
Glváč, Martin, podpredseda NR SR (2019-09-11):
Ďakujem. Otváram rozpravu. Do rozpravy som dostal jednu písomnú prihlášku, za klub strany SNS pani poslankyňa Antošová. Nech sa páči, máte slovo.
Paška, Pavol, predseda NR SR (2013-10-29):
(Hlasovanie.) 139 prítomných, 107 za, 32 sa zdržalo. Sme v treťom čítaní . Otváram rozpravu. Páni poslanci, do rozpravy v treťom čítaní? (Reakcia z pléna.) Nie. Vyhlasujem rozpravu za skončenú.
Paška, Pavol, predseda NR SR (2014-03-26):
Dobre, ďakujem. Ešte pán predseda výboru Chmel.
Grendel, Gábor, poslanec NR SR (2024-01-24):
Pán poslanec, spomínali ste vo svojom vystúpení, čo vás najviac mrzí počas tejto rozpravy, tak aj mňa niektoré veci mrzia, napríklad keď v zákone je niečo čierne na bielom napísané, že to tak je, že nejaké pravidlo platí, tak potom niekto z pozície moci povie, že to je sporné, to ho nezaujíma. Keď je v zákone napísané, že schôdza Národnej rady je verejná, tá verejnosť sa zabezpečuje tým, že ľuďom je umožnené sadnúť si na balkón pre verejnosť, oni ten balkón zamknú, poslanec na to upozorní, ich to nezaujíma. To ma mrzí. Alebo je v zákone napísané, že o pozmeňujúcom návrhu musí dať predsedajúci hlasovať, tak on si povie, že to je sporné, to má riešiť ústavnoprávny výbor, jeho to nezaujíma a nedá o tom hlasovať. Asi to, čo hovoril pán poslanec Hlina niekedy počas tejto rozpravy pred týždňom, možno dvomi, už si nepamätám presne, o probléme s tým odvetrávaním na sociálnych zariadeniach, vyzerá to tak, že stále sa ten problém nevyriešil a že sa nakazil už aj jeden z predsedajúcich... (smiech v sále a potlesk), lebo zjavne, inak, inak si neviem vysvetliť, ako môže niekto takto bohorovne proste ignorovať zákon, ignorovať paragrafy, ktoré jasne hovoria o tom, že schôdze sú verejné a že o procedurálnych návrhoch sa má dať hlasovať ihneď.
M. Číž, podpredseda NR SR: (2007-10-25):
(Prestávka.) (Po prestávke.)